CELEX: C2006/294/114
Language: sk
Date: 2006-12-02 00:00:00
Title: Vec T-270/06: Žaloba podaná 25. septembra 2006 – Lego Juris/ÚHVT – Mega Brands (Lego brick)

2.12.2006   
            
            
               SK
            
            
               Úradný vestník Európskej únie
            
            
               C 294/55
            
         Žaloba podaná 25. septembra 2006 – Lego Juris/ÚHVT – Mega Brands (Lego brick)
   (Vec T-270/06)
   (2006/C 294/114)
   Jazyk žaloby: angličtina
   Účastníci konania
   
      Žalobca: Lego Juris A/S (Billund, Dánsko) (v zastúpení: V. von Bomhard, A. Renck a T. Dolde, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Mega Brands Inc. (Montreal, Kanada)
   Návrhy žalobcu
   
               —
            
            
               zrušiť rozhodnutie Veľkého odvolacieho senátu Úradu pre harmonizáciu vnútorného trhu (ochranné známky a vzory) z 10. júla 2006 vo veci č. R 856/2004-G, a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „LEGO brick“ pre výrobky triedy 28 v „červenej farbe“ – ochranná známka Spoločenstva č. 107 029.
   
      Majiteľ ochrannej známky Spoločenstva: žalobca.
   
      Účastník, ktorý sa domáha vyhlásenia neplatnosti: Mega Brands Inc.
   
      Rozhodnutie výmazového oddelenia: vyhlásenie neplatnosti zápisu ochrannej známky Spoločenstva.
   
      Rozhodnutie odvolacieho senátu: zamietnutie odvolania.
   
      Dôvody žaloby: žalobca uvádza na podporu svojho návrhu jediný žalobný dôvod. Konkrétne žalobca tvrdí, že napadnuté rozhodnutie porušuje článok 7 ods. 1 písm. e) bod ii) nariadenia Rady (ES) č. 40/94 v rozsahu, v ktorom údajne nesprávne vykladá toto ustanovenie, ako aj jeho odôvodnenie a navyše aj v rozsahu, v ktorom uplatňuje toto nariadenie na niečo, čo nie je predmetom ochrany prostredníctvom ochrannej známky zaručenej dotknutým zápisom.